ગાંધીધામ નગરપાલિકાના વોર્ડ નં. 9 એ ના પ્લોટમાં એક શીપીંગ એજન્સીના ભારેખમ વાહનોની અવરજવર અને ન્યુસન્સ અંગે રહીશો દ્વારા અવારનવાર રજુઆત કરવામાં આવ્યા પછી કોઇ જ પગલા ભરવામાં આવ્યા નથી. રહીશો દ્વારા વાહનચાલકોની દાદાગીરી અને ગંદકીના પગલે સાફ સફાઇ કરીને પ્લોટનો કબજો લઇ મંદીર બનાવી લેવામાં આવતા દબાણનો મુદો ઉભો થયો હતો. પાલીકા દ્વારા આ બાબતે દબાણ હટાવવા માટે નોટીસ પણ આપી દેવામાં આવી છે. દરમ્યાન આ વિસ્તારના રહીશોએ આજે ચીફ ઓફીસરને આવેદનપત્ર પાઠવી કોઇ દબાણ કરવામાં આવ્યુ નથી તેમ જણાવી આ પ્લોટ પર બગીચો બનાવવા માટે પણ રજુઆત કરી હતી.